**Benjamin Lee Whorf** (24. huhtikuuta 1897 Winthrop, Massachusetts, Yhdysvallat – 26. heinäkuuta 1941) oli yhdysvaltalainen kielitieteilijä. Whorf tunnetaan laajalti ajatuksista, jotka koskevat kielen suhteellisuutta, oletusta, että kieli vaikuttaa ajatteluun. Se on keskeinen aihe monissa hänen julkaisuissaan, ja häntä pidetään tämän näkemyksen isänä. Teoriasta käytetään usein nimitystä *Sapirin-Whorfin hypoteesi*, ja se on nimetty hänen ja hänen ohjaajansa Edward Sapirin mukaan. 

Whorf oli alkujaan koulutukseltaan kemian insinööri, mutta kiinnostui myöhemmin kielitieteestä, jota hän opiskeli Sapirin oppilaana Yalen yliopistossa. Whorfin kiinnostus kieliin johtui hänen kiinnostuksestaan kreationismiin ja tahtoon todistaa evoluutioteoria vääräksi. Whorfia häiritsi se, että uskonnollisten tekstien maailman kuva oli niin erilainen kuin tieteellisen, ja hän julkaisi evoluutioteorian kumoamisesta 130 000-sanaisen artikkelin, joka perustuu argumenttiin suunnittelijan välttämättömyydestä. Kymmenenä viimeisenä elinvuotenaan hän omisti vapaa-aikansa kielitieteen opinnoille ja teki kenttätyötä intiaanien kielten parissa Yhdysvalloissa ja Meksikossa. Hänestä tuli aikansa merkittävimpiä kielitieteilijöitä, vaikka hän yhä työskenteli palotarkastajana Hartfordin vakuutusyhtiössä. Hän julkaisi hopin kieliopin, tutkimuksia nahuatlin murteista, mayojen hieroglyfikirjoituksista ja yritti ensimmäisenä rekonstruoida uto-asteekkien kieltä. Hän julkaisi useita artikkeleita arvostetuimmissa kielitieteellisissä julkaisuissa, joista monet käsittelivät hänen näkemyksiään siitä, miten kielijärjestelmät vaikuttavat ajatteluun ja kielenkäyttäjien käyttäytymiseen.

Elämäkerta
----------

Whorfin vanhemmat olivat Harry ja Sarah (Lee) Whorf. Hän suoritti MIT:stä 1918 tutkinnon kemiantekniikassa. Hän siirtyi pian palotarkastajaksi Hartfordin palovakuutusyhtiöön, mutta opiskeli vapaa-aikanaan antropologiaa ja kielitiedettä.

Vuonna 1931 Whorf aloitti kielitieteen opinnot Yalen yliopistossa ja teki pian vaikutuksen Edward Sapiriin, joka tuki hänen opintojaan. Vuonna 1936 Whorf nimitettiin Yalessa tutkijan kunniavirkaan *Honorary Research Fellow in Anthropology*. Vuonna 1937 Yale myönsi hänelle *Sterling Fellowshipin*. Hän toimi antropologian professorina 1937–1938, jolloin hän alkoi sairastella vakavasti.

Whorfin nuorempi veli oli näyttelijä ja ohjaaja Richard Whorf.

Whorf kuoli 44-vuotiaana syöpään. Hänet muistetaan lähinnä postuumisti ilmestyneestä teoksesta *Language, Thought, and Reality* (1956).

Kirjallisuutta
--------------

### Suomennokset

* Whorf, Lee Benjamin: Hopi-intiaanien maailmankaikkeuden malli. (suomentanut Ismo Koskinen) *Niin & näin: filosofinen aikakauslehti*, 1998, 5. vsk, nro 2, s. 57-60. Tampere:  Eurooppalaisen filosofian seura. ISSN 1237-1645. Artikkelin verkkoversio (PDF).

Lähteet
-------

1. ↑  Nora S. Newcombe ja David H. Uttal: Whorf versus Socrates, round 10.  *Trends in Cognitive Sciences*, 2006, 10. vsk, nro 9, s. 394–396.  (englanniksi)
2. ↑  Marcy L. Voelker (toim.): Benjamin Whorf 1897–1941 *mnsu.edu*.  Arkistoitu 28.3.2009.  (englanniksi)
3. ↑  David Birch: *Language, Literature and Critical Practice: Ways of Analysing Text*, s. 132. Taylor & Francis, Inc.. ISBN 9780415029414. (englanniksi)
4. ↑  Benhamin Lee Whorf, John B. Caroll: *Language, Thought, and Reality: Selected Writings*. MIT Press. ISBN 9780262730068. (englanniksi)
5. ↑  Daniel Little: *Varieties of Social Explanation: An Introduction to the Philosophy of Social Science*, s. 9780813305660. Westview Press. (englanniksi)
6. ↑  Mary Maxwell: *Human Evolution: A Philosophical Anthropology*, s. 283–284. Law Book Co of Australasia. ISBN. (englanniksi)
7. ↑  Siobhan Chapman, Christopher Routledge: *Key Thinkers in Linguistics and the Philosophy of Language*. Oxford University Press. ISBN 0195187687. (englanniksi)
8. ↑  Jerry Bergman: Benjamin Lee Whorf – An Early Supporter of Creationism
9. ↑  Carroll, J. B. 1956. Language, Thought, and Reality; Selected Writings of Benjamin Lee Whorf. MIT. Lontoo.


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Katalonia
* Saksa
* Italia
* Israel
* Suomi (KANTO)
* Belgia
* Yhdysvallat
* Latvia
* Japani
* Tšekki
* Australia
* Kreikka
* Korea
* Kroatia
* Alankomaat
* Puola
* Vatikaani

 |
|  |
| Tieteilijät | 
* CiNii

 |
|  |
| Henkilöt | 
* Trove

 |
|  |
| Muut | 
* SNAC
* IdRef

 |

 |